AfriForum versoek dringende vergadering met Ramaphosa | Maroela Media
AfriForum het Donderdag 'n ope brief aan pres. Cyril Ramaphosa gerig waarin die burgerregteorganisasie 'n dringende vergadering met hom versoek om plaasmoorde en die toekoms van Afrikaners as kultuurgemeenskap in Suid-Afrika te bespreek.
Ernst Roets, AfriForum se hoof van beleid en aksie, sê in 'n verklaring die brief het ten doel om Ramaphosa daarvan in kennis te stel dat die heersende spanning oor plaasmoorde nie net kan toeneem nie, maar dat voorvalle soos dié wat vroeër vandeesmaand in Senekal afgespeel het, heel waarskynlik weer sal gebeur.
"Die president moet begryp dat die tragiese dood van Brendin Horner – en die duisende ander wat al in plaasaanvalle vermoor is – die simptoom is van 'n dieper probleem; van 'n gevoel van vervreemding onder Afrikaners wat voel dat die Suid-Afrikaanse regering hulle as tweedeklas burgers beskou," sê Roets.
Luidens die verklaring wil AfriForum onder meer 'n einde sien aan die verwydering en vernietiging van Afrikanerstandbeelde en -monumente, diskriminasie teen Afrikaners en Afrikaanssprekendes in openbare instellings vir onderwys, haatspraak en aanhitsing deur invloedryke politici om geweld teen Afrikaners te pleeg, die stereotipering van Afrikaners as "gronddiewe" asook die versuim om plaasmoorde te prioritiseer.
"Die vraag of die plaasmoordkrisis ernstig opgeneem word, kan nie beantwoord word deur die woorde van die president en die minister van polisie nie, maar deur optrede wat uit dié woorde spruit. AfriForum versoek dus 'n dringende vergadering met die president om die toekoms van die Afrikanergemeenskap in hierdie land te bespreek en om praktiese stappe voor te stel om te verseker dat daar ook 'n toekoms vir ons gemeenskap is, ondanks die feit dat dit ons 'n minderheid is."
AfriForum Brendin Horner Cyril Ramaphosa plaasmoorde
Ons sal self!!! Ek wil sien wat gaan gebeur as daar NIKS kos op die rakke is nie! Wat gaan hulle dan eet?
Cyril sê niks en ou hoed sal ook niks sê nie, want ons is mos nie belangrik nie en haatspraak is ook reg vir hulle! Ek sien steeds GEEN optrede teenoor rooi petters nie veral nie na Clicks of Senekal nie! Dit beteken hulle keur dit goed…
Hy slaap saans lekker met wagte wat hom op pas,die arme plaasboere werk hard deur die dag en dan moet hulle nog oor hulle skouer ook so nou en dan kyk of dit nog ok is,en saans nog wakker lê en wag vir die moordenaars.Vat hom vas!.
Baie sterkte Afriforum. Dis realisme teen sosialisme en marxisme.
Ja, en Piet Retief het ook n vergadering met dingaan gehad.
Mog het Troffe. As 'n aanname gemaak kan word. En 'n aannames is gegrond op op vorige ondervinding en ervarings. dan sal dit maar moeilik gaan om met die knaap 'n afsraak te kry. Hy word nou aangevat waar dit seermaak en waar sy beginesls en eer aangetas word. Oordeelsvermoë kan ook in die geval ver tekort skiet, as daar met hom gesprek gevoer word.